
VEILEDENDE RETNINGSLINJER FOR BRUK AV FELLES KARAKTERSKALA VED INGENIØRUTDANNINGEN, sivilingeniørutdanning og maritim høgskoleutdanning.


1 Innledning

Både Mjøsutvalget og St.meld. nr. 27 foreslår at det innføres en felles karakterskala for høyere utdanning i Norge. I utkastet til universitets- og høgskolelov er dette fulgt opp i § 50. nr. 6 hvor karakterskalaen A-E foreslås som skala for beståtte prøver (F for ikke bestått) i tillegg til karakterskalaen bestått/ikke bestått. Utgangspunktet for forslagene finnes i innstillingen Mål med mening fra et utvalg nedsatt av Universitetsrådet, se Rapport nr 1/2000:  http://www.uib.no/ur/00-1.html
I Stortingsmelding nr. 27 heter det: ” Ved innføring av en slik felles nasjonal karakterskala er det nødvendig at sektoren koordinerer arbeidet sitt. Departementet ser Universitets- og høgskolerådet som viktig i denne prosessen.” (s.32). I merknadene til § 50 nr. 6 heter det også: ” Ved innføringen av skalaen er det nødvendig at institusjonene koordinerer sitt arbeid.” I dette arbeidet må alle i de respektive fagmiljø delta, slik at det nye karaktersystemet blir godt kjent og best mulig integrert i vurderingsarbeidet. Det forutsettes også en felles forståelse i fagmiljøene av hva som kjennetegner oppgaver som kvalifiserer til de ulike karaktertrinn.

Nasjonalt råd for teknologisk utdanning er blitt anmodet om å utarbeide den kvalitative beskrivelsen av hvilke krav som stilles til den enkelte karakter på det enkelte nivå. 

På NRT rådsmøte 18.-19. oktober 200,1 sak. 20/01, ble NTNU’s fagspesiefikke kriterier for sivilingeniørutdanning  distribuert til medlemmen og Rådet tok saken til orientering. 

Nasjonalt råd for teknologisk utdanning arbeidsutvalget behandlet saken på NRT/AU møte 27.02.02. AU vedtok å anbefale at NTNUs fagspesifikke karakterkriterier blir brukt ved alle evalueringer og eksamener innenfor ingeniørutdanning, sivilingeniørutdanning og maritim høgskoleutdanning. 

2 Kvalitativ beskrivelse av de enkelte karaktertrinn for ingniørutdanning, sivilingeniørutdanning og maritim høgskoleutdanning

I innstillingen Mål med mening er karakterskalaen, er de generelle kriteriene for karakterskalaen beskrevet med utgangspunkt i ECTS-skalaen,. En helt avgjørende forutsetning for at skalaen skal fungere, er at fagmiljøene på nasjonal basis ”fyller ut” 4. kolonne i tabellen over for sine respektive fag og fagnivå, slik at man som grunnlag for sensurarbeidet vet hvilke krav man skal stille til en oppgave som henholdsvis er Fremragende, Meget god, God, Nokså got eller Tilstrekkelig.  I ” kolonne 4” fremkommer NTNUs fagspesifikke kriterier.

5 - trinns karakterskala

	symbol
	Betegnelse
	Generell, kvalitativ beskrivelse av vurderingskriterier
	Fagspesifikk beskrivelse av vurderingskriterier for ingeniørutdanning, sivilingeniørutdanning og maritim høgskoleutdanning

	A
	Fremragende
	Høyt kunnskapsnivå. God analytisk evne. Kan bruke kunnskapen selvstendig. 
	Kandidaten viser solid analytisk forståelse. Kandidaten viser særdeles god kunnskap og særdeles god oversikt over eksamensemnets faglige innhold. Kandidaten viser svært gode ferdigheter i anvendelse av denne kunnskapen.

	B
	Meget god
	God oversikt over kunnskapsfeltet. Kan bruke kunnskapen selvstendig.
	Kandidaten viser god analytisk forståelse. Kandidaten viser god kunnskap og oversikt over eksamensemnets faglige innhold. Kandidaten viser gode ferdigheter i anvendelse av denne kunnskapen.

	C
	God
	Kan gjøre greie for de viktigste elementene i fagfeltet. Kan til en viss grad bruke kunnskapen selvstendig.
	Kandidaten viser analytisk evne og forståelse. Kandidaten viser god innsikt i de viktigste kunnskapselementene og sammenhengene i eksamensemnets faglige innhold. Kandidaten behersker brukes av disse kunnskapselementene.

	D
	Nokså god

	Oversikt over de viktigste kunnskapselementene mangler. Kan ikke bruke kunnskapen selvstendig.
	Kandidaten viser i en viss grad analytisk evne og forståelse. Kandidaten viser en del innsikt i de viktigste kunnskapselementene og sammenhengene i eksamensemnets faglige innhold. Kandidaten behersker i en viss grad brukes av disse kunnskapselementene.

	E
	Tilstrekkelig
	Tilfredsstiller minimumskravene, men heller ikke mer. Kan ikke bruke kunnskapen selvstendig.
	Kandidaten viser begrenset analytisk evne og forståelse. Kandidaten har noe oversikt over viktige kunnskapselement i eksamensemnets faglige innhold, men kandidatens kunnskap er ufullstendig og preget av begrenset innsikt i sammenhengene i emnet. Kandidaten behersker i begrenset grad brukes av disse kunnskapselementene.

	F
	Ikke bestått
	Mangler både detaljkunnskap og oversikt.
	Kandidaten viser svært liten analytiske evne og forståelse. Kandidaten viser store og åpenbare kunnskapsmangel i eksamensemnets faglige innhold. Kandidaten viser liten innsikt i sammenhengene i det faglige innholdet. Kandidaten viser liten evne til å bruke kunnskapen.









